Diari Oficial de la Generalitat Valenciana


Sumari del DOGV 6407, del 29-11-2010 (2010/12806)

RESOLUCIÓ de 25 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del protocol pel qual es prorroga per a l'any 2010 el conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat, per al desenrotllament d'actuacions d'acollida i integració de persones immigrants, així com de reforç educatiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6407

Data del DOGV
:   29-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12517


Data del document
:   25-11-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 25 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del protocol pel qual es prorroga per a l'any 2010 el conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat, per al desenrotllament d'actuacions d'acollida i integració de persones immigrants, així com de reforç educatiu. [2010/12994]  
El Ministeri de Treball i Immigració i la Generalitat han subscrit, després de la tramitació prèvia reglamentària, l'1 de setembre de 2010, el protocol pel qual es prorroga per a l'any 2010 el conveni de col·laboració subscrit el 6 d'octubre de 2005 per al desenrotllament d'actuacions d'acollida i integració de persones immigrants així com de reforç educatiu.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat protocol, que ha quedat inscrit en el Registre de Convenis de la Generalitat amb el número 1689/2010, i que figura com a annex d'esta resolució.  
València, 25 de novembre de 2010.- La directora general del Secretariat del Consell: M.ª Teresa Lleó Alonso.  
Protocol pel qual es prorroga per a l'any 2010 el conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Comunitat Valenciana, per al desenrotllament d'actuacions d'acollida i integració de persones immigrants així com de reforç educatiu  
València, 1 de setembre de 2010  
Reunits  
D'una part, Celestino Corbacho Chaves, ministre de Treball i Immigració, nomenat pel Reial Decret 432/2008, de 14 d'abril, en nom i representació de l'administració general de l'Estat, per raó del que disposa l'article segon, apartat 4, de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Rafael Blasco Castany, conseller de Solidaritat i Ciutadania, i Angélica Such Ronda, consellera de Benestar Social, nomenats pels decrets 20/2009, de 3 de novembre, i 13/2009, de 27 d'agost, del president de la Generalitat, i trobant-se autoritzats per a la firma d'este conveni per l'Acord del Consell de data 30 de juliol de 2010, d'acord amb el que preveu l'article 54 bis 1, apartat b) del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, del Consell de la Generalitat, en nom i representació de la Comunitat Valenciana.  
Ambdós parts, actuant en l'exercici dels seus respectius càrrecs, es reconeixen plena competència i capacitat per a firmar el present protocol de pròrroga del conveni ressenyat (d'ara en avant protocol de pròrroga) i   
Exposen  
Primer. Que d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Ministeri de Treball i Assumptes Socials i la Comunitat Valenciana van subscriure amb data 6 d'octubre de 2005 un conveni de col·laboració per al desenrotllament conjunt d'actuacions d'acollida i integració de persones immigrants així com de reforç educatiu d'estos.   
Segon. Que, d'acord amb la voluntat manifestada en la clàusula deu de l'esmentat conveni de col·laboració, este es prorroga de forma automàtica, si no hi ha denúncia expressa de les parts, en els mateixos termes establits i acompanyat dels corresponents annexos, en els quals es detallaran les noves actuacions que s'han de realitzar i les quanties que s'han d'aportar per ambdós parts en este exercici.  
Per tot allò que s'ha exposat, ambdós parts acorden subscriure el present protocol de pròrroga que es regirà per les següents   
Clàusules  
Primera. Pròrroga del conveni de col·laboració  
En virtut de la clàusula deu de l'esmentat conveni de col·laboració subscrit el 6 d'octubre de 2005, la vigència d'este queda prorrogada fins al 31 de desembre de l'any 2010 i el seu corresponent exercici econòmic al que es referixen les dotacions pressupostàries que cada part designa per al seu finançament.  
Segona. Contingut i programa d'actuacions que s'han de dur a terme  
Les actuacions concretes que comporta el desenrotllament del present protocol de pròrroga s'ajusten a allò que s'ha assenyalat en el Marc de Cooperació per a la Gestió del Fons de Suport a l'Acollida i la Integració d'Immigrants 2010 (d'ara en avant, Marc), acordat en la reunió del dia 25 de març de 2010 per la Conferència Sectorial de la Immigració, que s'incorpora com a annex 1 al present protocol de pròrroga. Estes actuacions han d'estar emmarcades en els eixos, mesures i línies d'intervenció que en este document s'assenyalen.  
Les actuacions que ha de desenrotllar la Comunitat Valenciana en el present exercici, es recullen en el Pla d'Acció 2010. Este pla ha sigut aprovat de comú acord per la Secretaria d'Estat d'Immigració i Emigració i per la comunitat autònoma, amb anterioritat a la firma d'este document, i formalitzat per mitjà de la firma d'un acord entre la Secretaria d'Estat d'Immigració i Emigració, a través de la Direcció General d'Integració dels Immigrants i la Conselleria de Solidaritat i Ciutadania, a través de la Direcció General d'Immigració i Cooperació al Desenrotllament, segons el document adjunt.  
El Pla d'Acció de la Comunitat Valenciana recull de forma expressa el nombre de places del Programa d'Acollida i Atenció Humanitària a Persones Immigrants Procedents de Canàries, Ceuta i Melilla, així com les actuacions que s'han de dur a terme.  
Entre les actuacions del Pla d'Acció es recullen també les referides a l'atenció de menors estrangers no acompanyats desplaçats des de Canàries en el marc del programa especial establit a l'efecte, que romanen en el sistema de protecció de la Comunitat Valenciana.  
Tercera. Cost del programa i aportacions de les parts  
1. El cost total de les actuacions objecte del present protocol de pròrroga és de deu milions nou-cents cinquanta-cinc mil huit-cents huitanta-cinc amb setanta-un euros (34.729.132,71 €).  
El Ministeri de Treball i Immigració aporta com a participació al finançament d'este protocol de pròrroga a càrrec de la seua dotació pressupostària per a l'any 2010, consignada en l'aplicació pressupostària 45.82.815K.173.71, la quantitat de set milions sis-cents huitanta-sis mil sis-cents quaranta euros (7.686.640 €).  
La Comunitat Valenciana a càrrec de la seua dotació pressupostària per a l'any 2010, aporta la quantitat de tres milions dos-cents seixanta-nou mil dos-cents quaranta-cinc amb setanta-un euros (3.269.245,71 €). L'aportació de la Comunitat suposa, com a mínim, el trenta per cent del cost total (exclosa d'este la quantitat de 58.400 euros que el Ministeri aporta per a l'atenció a menors estrangers no acompanyats desplaçats des de Canàries en el marc del programa especial establit a l'efecte) de les actuacions que ha de desenrotllar d'acollida i integració i de reforç educatiu. Esta quantitat procedix de les següents aplicacions pressupostàries:   
83.86.50.634.96.3  
22.16.95.831.08.9  
09.48.59.548.57.6  
2. El cofinançament de les actuacions es farà seguint allò que s'ha assenyalat a continuació:  
- El Ministeri de Treball i Immigració aporta la quantitat de quatre milions cent setanta-set mil tres-cents quaranta-huit euros (4.177.348 €), per a les actuacions d'acollida i integració.   
- El Ministeri de Treball i Immigració aporta la quantitat de tres milions quatre-cents cinquanta mil huit-cents noranta-dos euros (3.450.892 €) per a les actuacions de reforç educatiu.  
- El Ministeri de Treball i Immigració aporta la quantitat de cinquanta-huit mil quatre-cents euros (58.400 €) per a l'atenció a menors estrangers no acompanyats desplaçats des de Canàries en el marc del programa especial establit a l'efecte, que romanen en el sistema de protecció de la comunitat autònoma. El seu finançament correspon exclusivament al Ministeri de Treball i Immigració per les places previstes per a estos menors en el Pla d'Acció.   
Quarta. Compromisos de les parts  
La Comunitat Valenciana es compromet a destinar com a mínim la quantitat de tres milions quatre-cents cinquanta mil huit-cents noranta-dos euros (3.450.892 €) de l'aportació del Ministeri de Treball i Immigració a actuacions enquadrades en les mesures de l'eix d'educació enunciades en el Pla d'Acció 2010.  
La Comunitat Valenciana es compromet a destinar la quantitat de cinquanta-huit mil quatre-cents euros (58.400 €) de l'aportació del Ministeri de Treball i Immigració a les actuacions d'atenció de menors estrangers no acompanyats desplaçats des de Canàries en el marc del programa especial establit a l'efecte que romanen en el sistema de protecció de la comunitat autònoma.  
Igualment, la comunitat autònoma es compromet a derivar a les entitats locals del seu territori amb una major pressió migratòria com a mínim el 40% de l'assignació de set milions sis-cents vint-i-huit mil dos-cents quaranta euros (7.628.240 €) corresponent a l'aportació que realitza el Ministeri de Treball i Immigració per a acollida i integració i reforç educatiu.   
El Ministeri de Treball i Immigració es compromet a prestar la seua col·laboració en el desenrotllament del present protocol de pròrroga i principalment, en el que referix al seguiment i avaluació de les actuacions recollides en el Pla d'Acció 2010.  
Cinquena. Modificacions en el desenrotllament de les actuacions   
La comunitat autònoma ha de comunicar qualsevol proposta de modificació que poguera sorgir durant el desplegament i execució de les actuacions compromeses en el Pla d'Acció, tant de contingut com de costos, a fi d'acordar el Ministeri, a través de la Secretaria d'Estat d'Immigració i Emigració, i la comunitat autònoma, l'acceptació expressa de l'esmentada variació.  
Sisena. Seguiment i avaluació   
En compliment d'allò que s'ha assenyalat en la clàusula novena del conveni de col·laboració, la comunitat autònoma remetrà periòdicament al Ministeri de Treball i Immigració la informació necessària que permeta conéixer el desenrotllament d'actuacions, així com aquella altra informació requerida als efectes del seguiment i avaluació de l'execució del Pla d'Acció.  
DISPOSICIÓ ADDICIONAL   
En el que no es disposa expressament en este protocol de pròrroga, serà aplicable el que establix el conveni de col·laboració subscrit en 2005, en especial el que es referix a la justificació del gasto (clàusula cinquena del conveni), resolució del conveni (clàusula onze del conveni) i a la naturalesa i jurisdicció (clàusula dotze del conveni).  
I en prova de conformitat, firmen el present protocol de pròrroga en doble versió exemplar, en el lloc i la data abans indicats.  
Pel Ministeri de Treball i Immigració, la secretària d'Estat d'Immigració i Emigració, p. d. (Orde Ministerial comunicada de 31 de març de 2010): Anna Terrón i Cusí.  
Per la Comunitat Valenciana,  
El conseller de Solidaritat i Ciutadania: Rafael Blasco Castany.  
La consellera de Benestar Social: Angèlica Such Ronda.